

ATASKAITA

2024.08.01

Vilnius

Lietuvos muzikos ir teatro akademijos Studentų atstovybės konferencijai

Aš, Laurynas Jakutis, LMTA SA prezidentas, vadovaudamasis LMTA SA įstatais, teikiu 2023–2024 akademinių metų veiklos ataskaitą LMTA SA konferencijai tvirtinti:

1. LMTA studentų atstovybės socialinių ir akademinių reikalų komitetas per šiuos metus suorganizavo visų Akademijos kursų seniūnų sutikimą bei surengė kokybines studentų apklausas siekiant išsiaiškinti LMTA studentų problemas ir jas spręsti:
   * Remiantis per susitikimą sužinota informacija, taip pat apklausų rezultatais, Akademijoje pradėtos vykdyti reikšmingos reformos siekiant užtikrinti LMTA studentų gerbūvį.
   * LMTA socialinių ir akademinių reikalų komitetas nuolat sprendžia įvairiausius klausimus susijusius su Akademijos studentų problemomis, reaguoja į užklausas ir atstovauja studentus visais socialiniais ir etiniais klausimais.
2. LMTA viešųjų ryšių ir renginių komitetas per metus surengė du pagrindinius LMTA studentų atstovybės renginius: „LMTA pirmakursių stovyklą“ ir „LMTA cementą“. Taip pat, atliepdamas studentų prašymus simboliškai pažymėti studentų išsikraustymą iš ketvirtų (Sluškų) Akademijos rūmų, komitetas suorganizavo didelės apimties koncertą/festivalį „Atsisveikinimas su Sluškais“ - vieną didžiausių renginių LMTA studentų atstovybės istorijoje.
   * Visi trys LMTA SA viešųjų ryšių ir renginių komiteto renginiai sulaukė didelio dėmesio ir pasisekimo. Padėjo mažinti atskirtį tarp Akademijos studentų bei įtraukė LMTA pirmakursius į gausią akademinę bendruomenę.
   * Komitetas taip pat dalinasi su studentais svarbia renginių, meistriškumo kursų, konferencijų, mokymų informacija.
3. LMTA SA Klaipėdos komitetas, reikšmingas savo savanorių skaičiumi, prisideda prie LMTA SA atstovaudamas LMTA SA studentus Klaipėdos fakultete ir burdamas juos į vieningą bendruomenę.
   * Komitetas organizuoja bendruomeninius renginius Klaipėdos fakultete.
   * LMTA SA Klaipėdos komitetas atstovauja socialiniais, akademiniais ir etiniais klausimais Klaipėdos fakulteto studentus Klaipėdos fakultete.
   * Jei iškilusi problema yra žymesnio lygmens, reikalinga atstovavimo visos Akademijos Senate, Rektorate, LMTA etikos komisijoje, tuomet Klaipėdos komiteto studentų atstovavimą vykdo LMTA SA socialinių ir akademinių reikalų komitetas.
4. LMTA SA taryba atstovauja LMTA SA studentus Akademijos Senate ir Fakultetų tarybose.
   * LMTA SA taryba priima reikšmingus sprendimus susijusius su LMTA SA valdymu. Skirsto LMTA skatinamąsias stipendijas LMTA SA savanorių komandai, deleguoja ir atšaukia SA atstovus į studijų programų komitetus bei įvairias LMTA komisijas.
   * LMTA SA taryba įvertinus gaunamą naudą ir įsipareigojimus, priėmė kolegialų sprendimą pasitraukti iš narystės LSS.
   * LMTA SA reikšmingai bando vykdyti struktūrinę LMTA reformą susijusią su LMTA dekanų kadencijų skaičiumi.
   * LMTA SA taryba nuolat stebi LMTA dėstytojų priėmimą ir atestacijas. Reikalui esant rekomenduoja LMTA priėmimo ir atestacijų komisijai tam tikrų dėstytojų neatestuoti. Dažniausiai į LMTA SA tarybos rekomendacijas yra atsižvelgiama.
   * LMTA SA taryba visą savo veiklą vykdo glaudžiai bendradarbiaujant kartu su LMTA SA prezidento komanda.
5. LMTA SA prezidentas ir jo komanda atstovauja LMTA studentus LMTA rektorate ir LMTA taryboje. LMTA SA tarybos sprendimu SA prezidentas taip pat atstovauja LMTA studentus kaip LMTA priėmimo ir atestacijos komisijos narys.
   * Prezidento komanda reikšmingai atsakinėja į visų studentų užklausas, inicijuoja apklausas, bando spręsti kylančias problemas.
   * SA prezidentas svariai atstovauja LMTA studentus Akademijos rektorate. Pavyko pasiekti glaudaus bendradarbiavimo su LMTA rektoratu ir visa administracija.
   * LMTA SA prezidentas reprezentuoja LMTA ir LMTA SA įvairiuose Lietuvos ir LMTA renginiuose, atsakingai rengia diplomatiškas kalbas, mezga ryšius su kitais universitetais, institucijomis bei kitais akademiniais partneriais.

Pagarbiai

Lietuvos Muzikos ir Teatro Akademijos

Studentų atstovybės prezidentas

Laurynas Jakutis